המרדי גרא הראשון התקיים ב-24 ביוני 1978, כמצעד מחאה שבא בתגובה למהומות סטונוול. מארגני המצעד השיגו אישור מהעירייה, אך זה בוטל והמשטרה נשלחה לפזר את המצעד. 53 מהצועדים נעצרו בהאשמות שונות, רובן המוחלט לא הגיעו לכדי העמדה לדין. עם זאת, הסידני מורנינג הראלד דיווח במפורט את שמות העצורים והמשתתפים, דבר שגרם לאאוטינג של חלק מן המשתתפים במצעד. היות שהומוסקסואליות נחשבה כעבירה לפי נוסח החוק בניו סאות' ויילס עד 1984, הוצאתם מהארון של המשתתפים גררה במקרים מסוימים את פיטוריהם.